  Наталья Тетерина 4-тӥ тулыспалэ Сьӧлта ёросысь Югдон гуртын «Удмурт дунне» газетлэн кубокез понна куасэн бызьылонъя 56-тӥосыз ӵошатсконъёс ортчизы. Валтӥсь кузьымез туэ Пичи Пурга ёросысь команда утӥз. Та ӵошатсконын пургаос нырысетӥзэ вормизы, вераз ивортодэтъя «Удмуртия» агентстволы «Удмурт дунне» газетлэн валтӥсь редакторез Зинаида Рябинина. Азьвыл аръёсы кубокез ӵемгес Шаркан, Дэри, Эгра но Можга ёросъёс басьязы. Пургаос нырысьсэ сое утӥзы Зинаида РябининаӴошатсконын кыкетӥ инты Кияса ёрос басьтӥз, нош Сьӧлта ёросысь куасэн бызьылӥсьёс куинетӥ луизы. Зинаида Рябинина пусйиз, таяз арын газетлэн Кубокез понна ӵошатсконъёсы котькулэсь трос калык люкаськиз. 300 пала куасэн бызьылӥсьёс 16 ёросъёсысь но Ижкарысь вуизы. Соос пӧлын арысь аре вожвылъяськонэ пыриськисьёс но вал. «Котьку сямен мыло-кыдо пырисько но ӟеч результатъёс возьмато Пичи Пургаысь Лидия Близнецова, Вавожысь Надежда Жуйкова, Ярысь Юлия Рудина, спортивной семьяос: Кизнерысь Кобелевъёс, Киясаысь Баймурзинъёс, Зайцевъёс Вавожысь, Дэри ёросысь Малыхъёс, Кезысь Главатскихъёс», — вераз газетлэн редакторез. Тодэ вайытом, туэ «Удмурт дуннелэн» кузьымез понна ӵошатсконъёс Журналистъёслэн витетӥ спартакиадазылы но кутскон сётӥзы. Куасэн бызьылонъёсты радъяны Сьӧлта ёрос администраци юрттӥз.  Тегъёс: Спорт Удмуртия куасэнбызьылон Сьӧлта  